open-index/open-wikipedia-markdown huggingface dataset:
דיומיד הגדול

**דיומיד הגדול**, **ראטמנוב**, **אי המחר** או **ימאקליק** (; ; ) הוא האי הגדול מבין שני איי דיומיד והוא נמצא ממערב לקו התאריך הבינלאומי, בשטח המחוז האוטונומי צ'וקוטקה שברוסיה. אי זה אינו מיושב, והיישוב הקרוב אליו ביותר הוא העיירה דיומיד שנמצאת באי דיומיד הקטן, אלסקה, ארצות הברית - כ-4 קילומטרים משם ו-21 שעות לאחור.

## גאוגרפיה
250px|ממוזער|שמאל|איי דיומיד מהחלל
דיומיד הגדול ממוקם כ-45 קילומטרים מדרום מזרח לכף דז'נב, חצי האי הצ'וקצ'י, הנקודה המזרחית ביותר ביבשת אסיה. הקואורדינטות של דיומיד הגדול הן 169.056 מערב ו-65.7811 צפון. לאי דיומיד הגדול שטח של כ-29 קילומטרים רבועים. קו התאריך הבינלאומי נמצא כ-1.3 קילומטרים מזרחה מהאי. הנקודה הגבוהה ביותר באי גובהה 477 מטרים.

קיים באי מנחת מסוקים.

## היסטוריה
האיים יושבו במקור על ידי הקבוצה האתנית של האינופיאק. האירופאי הראשון להגיע לאי היה סמיון דז'נב בשנת 1648, והוא התגלה מחדש על ידי ויטוס ברינג ב-1728. איי דיומיד נקראים על שם הקדוש הנוצרי דיומיד מטרסוס, מכיוון שהיום בו התגלה על ידי המגלה הדני ויטוס ברינג, 27 באוגוסט 1728 על פי הלוח הגרגוריאני, הוא היום בו הכנסייה הרוסית האורתודוקסית מציינת את זכרו של קדוש זה.

הגבול שבין ארצות הברית לרוסיה צויר בשנת 1867 במהלך רכישת אלסקה והוא נמצא בין דיומיד הקטן לדיומיד הגדול.

ב-13 ביוני 1970 התרסק מסוק סובייטי באי, את שרידיו היה ניתן למצוא באי למשך זמן רב.

באוגוסט 1987 שחתה השחיינית לין קוקס מהאי דיומיד הקטן לדיומיד הגדול, בטמפרטורה של 3.3 מעלות צלזיוס בלבד. כשהגיעה קוקס לדיומיד הגדול עם טמפרטורת גוף של 34.4 מעלות בלבד, עזרו לה הסובייטים להתחמם חזרה. קוקס נתברכה על ידי מיכאיל גורבצ'וב ועל ידי רונלד רייגן על האקט הסימבולי של משחה זה. בהמשך אותה שנה, כשמיכאיל גורבצ'וב ונשיא ארצות הברית חתמו על הסכם פירוק נשק גרעיני לטווח בינוני, אמר גורבצ'וב: "בקיץ שעבר לקח לאמריקאית אמיצה בשם לין קוקס שעתיים בלבד לחצות בין שתי המדינות. ראינו בטלוויזיה כמה אמיתי וידידותי היה המפגש בין העם שלנו והאמריקאיים כשהיא הגיעה לחוף הסובייטי. האומץ שלה הראה כמה קרובים אנחנו".

## אקלים
האקלים באי הוא אקלים טונדרה, ET על פי שיטת קפן לסיווג אקלים. הטמפרטורה הממוצעת בחורף היא 13 מעלות צלזיוס מתחת לאפס עם כ-250 מילימטרים בממוצע של משקעים ו-76 סנטימטרים בממוצע של שלג. במהלך חודשי הקיץ בדרך כלל מזג האוויר ערפילי ומעונן. האי סובל מרוחות רבות וחזקות במהלך החורף. מצר ברינג קפוא בין אמצע דצמבר לאמצע יוני.

## בעלי חיים
כאחד עשר מינים של ציפורים כגון תוכי ים פסיפי, אוריה חייכנית וקוליבריים אמיתיים שונים נצפו באזור בשנת 1976. חלק מהמינים נחשבו לחיים מחוץ לתחום התפוצה שלהם.

## קישורים חיצוניים

* Oliver Pretl-Drummond, Welcome To The Diomedes, The Two Tiny Islands Smack Dab In The Middle Of Russia And Alaska, Ranker

## הערות שוליים

קטגוריה:צ'וקוטקה: גאוגרפיה
קטגוריה:ים ברינג
קטגוריה:רוסיה: איים לא מיושבים
Power Is Power

"**Power Is Power**" הוא סינגל של הזמרת האמריקאית סיזה, בהשתתפות הזמר הקנדי דה ויקנד והראפר האמריקאי טראוויס סקוט. השיר יצא לאור ב-18 באפריל 2019, כסינגל מתוך הפסקול של סדרת הטלוויזיה משחקי הכס, *For the Throne*.

## רקע והוצאה
לאחר צאתו של שיתוף הפעולה "Wake Up" של טראוויס סקוט בהשתתפות דה ויקנד, כסינגל הרביעי מתוך האלבום *[[Astroworld]]*, ב-26 במרץ 2019, בתחילת אפריל של אותה השנה החלו שמועות בדבר האפשרות של רצועה בהשראת משחקי הכס של סיזה, דה ויקנד וטראוויס סקוט. מעורבותם של האמנים בפסקול משחקי הכס אושרה לאחר מכן ב-8 באפריל, באמצעות הודעה על הפסקול של קולומביה רקורדס. לאחר צאתם של הסינגלים "Kingdom of One" של מארן מוריס ו-"Nightshade" של הלומינירז ב-12 באפריל, שיתפה סיזה את עטיפת הסינגל ותאריך צאתו בפרופיל האינסטגרם שלה ב-16 באפריל.

## מילים
שם השיר הוא שורה שהמדוברת על ידי הדמות סרסיי לאניסטר ממשחקי הכס, אולם השיר סובב סביב הדמות ג'ון סנואו. הכותבים פירשו את המילים כמבשרים על הדמות שזכתה בסיום המופע.

## וידאו קליפ
צילומי הקליפ החלו ב-20 באפריל 2019. הקליפ כולל נושא של ימי הביניים, המזכיר את סדרת משחקי הכס. הקליפ בוים על ידי אנתוני מנדלר ופורסם ב-5 במאי 2019.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סיזה
קטגוריה:שירי דה ויקנד
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:וידאו קליפים שבוימו על ידי אנתוני מנדלר
בייגומה

250px|ממוזער|שמאל|סביבוני בייגומה
**בייגומה** (ביפנית **ベーゴマ**) הוא צעצוע מסורתי ביפן. לרוב קוטרם של סביבוני הבייגומה הוא 3 ס"מ לערך, הם עשויים ממתכת, ועל ראשיהם כתובה אות קנג'י. מקורם של הסביבונים האלו הוא ככל הנראה מסין, והם הובאו ליפן ואומצו בה כבר בתקופת שוגונות קאמאקורה, וצברו פופולריות במיוחד בתקופת אדו.

בדומה לפורפרות, לצורך סיבוב סביבון הבייגומה היה נדרש ללפף חוט סביבו, ולרוב הילדים היו מתחרים ביניהם בתחרויות בהן המנצח הוא מי שהסביבון שלו הסתובב הכי הרבה זמן, או מי שהעיף כמה שיותר סביבונים מתחרים. רוב תחרויות הבייגומה מתקיימות על בד שמתוח על דלי.

הפופולריות של הבייגומות דעכה לאחר תום מלחמת העולם השנייה. בתחילת שנות ה-2000 עלתה מחדש ההתעניינות בצעצוע המסורתי בעיצובים חדשים בגלל הבייבלייד.

## קישורים חיצוניים

קטגוריה:סביבונים
קטגוריה:יפן: תרבות
קטגוריה:צעצועים מסורתיים
Good Days

**Good Days** (בעברית: **ימים טובים**) הוא סינגל של הזמרת האמריקאית סיזה. השיר יצא לאור ב-25 בדצמבר 2020, על ידי חברות התקליטים טופ דואוג אנטרטיינמנט וRCA רקורדס, כסינגל הראשון מתוך אלבום האולפן השני שלה, *[[SOS (אלבום של סיזה)|SOS]]*.

השיר קיבל מועמדות בטקס פרסי גראמי ה-64 בקטגוריה השיר ה-R&B הטוב ביותר.

## רקע והוצאה
סיזה הכריזה על השיר לראשונה ב-15 ביולי 2020, בסטורי בעמוד האינסטגרם שלה. "Good Days", הוצג במקור בסוף הווידאו הקליפ של השיר "Hit Different", שיצא בספטמבר 2020; מה שהמוביל אנשים לחשוב שהשיר ישמש כצד ב' לסינגל. ב-21 באוקטובר, הסבירה סיזה כי השיר "באישור" לצאתו. שבוע לפני צאתו, היא אישרה שהרצועה תצא לפני 2021. בסופו של דבר השיר יצא לאור בערב חג המולד 2020. עם צאתו, חשפה סיזה כי החלה לכתוב את השיר במהלך מושב ביום הולדתו של קרטר לאנג ו"גמרה אותו באקראי לאחרונה."

## ביקורות
בחודש יוני 2021 דירג בילבורד את השיר במקום השביעי ברשימת "50 השירים הטובים ביותר בשנת 2021 עד כה".

## וידאו קליפ
האודיו הרשמי של השיר הועלה לערוץ היוטיוב של סיזה ב-24 בדצמבר 2020. האודיו מציג את עטיפת הסינגל ללא מילות השיר.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סיזה
קטגוריה:שירים באנגלית
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת RCA רקורדס
קטגוריה:סינגלים בהוצאת טופ דואוג אנטרטיינמט
ספריית ומוזיאון כוח הצוללות

[300px|ממוזער|שמאל|ה[צוללת נאוטילוס בתצוגה במוזיאון]]
**ספריית ומוזיאון כוח הצוללות** הם מוזיאון צבאי וספרייה המוקדשים לתולדות כוח הצוללות של צי ארצות הברית. הם ממוקמים בעיר גרוטון שבמדינת קונטיקט. במוזיאון מבקרים מאות אלפי אנשים מדי שנה.

## המוזיאון והספרייה
ראשיתם של המוזיאון והספרייה בספרייה הוקמה בשנת 1955 על ידי חברת Electric Boat, יצרנית צוללות חשובה עבור צי ארצות הברית. החברה תרמה את הספרייה לצי, שהעביר אותה למקומה הנוכחי בחוף נהר התמזה בקונטיקט, בסמוך לבסיס הצוללות שלו שם. המוסד קיבל את שמו הנוכחי ב-1969. בשנת 1986 נחנך בו אגף חדש, שנבנה בכספי תרומות פרטיות וסיוע ממלכתי. בשנת 2000 הסתיימה בנייתו של אגף נוסף.

### אוסף המוזיאון והספרייה
אוסף המוזיאון כולל 33,000 פריטים. בספרייה מוחזקים 6,000 ספרים, 20,000 מסמכים ו-30,000 תצלומים, אשר עיסוקם הוא ההיסטוריה של כוח הצוללות של צי ארצות הברית.

הפריט הגדול והמשמעותי ביותר באוסף המוזיאון הוא הצוללת נאוטילוס, הצוללת בעלת הנעה גרעינית הראשונה בעולם, שהייתה גם הצוללת הראשונה לחלוף תחת הקוטב הצפוני. היא מוצגת במוזיאון משנת 1986 כשהיא עוגנת בנהר לחוף האתר. היא פתוחה לסיורי מבקרים במדוריה הקדמיים, אך לא האחוריים, וזאת מסיבות של סודיות ובטיחות.

במוזיאון מוצג גם דגם של הצוללת צב, הצוללת הצבאית הראשונה, שנבנתה בשנת 1775. מוצגות בו גם צוללות כיס ממלחמת העולם השנייה, חלקים מהצוללת החשאית NR-1  וציוד צוללות נוסף.

המוזיאון מנוהל על ידי פיקוד ההיסטוריה והמורשת של צי ארצות הברית.


Bushnell Turtle model US Navy Submarine Museum.jpg|דגם הצוללת צב
HA-8, Japanese midget submarine, Submarine Force Library & Museum, Groton, Connecticut.jpg|צוללת כיס יפנית ממלחמת העולם השנייה
USS George Washington Sail.JPG|צריח צוללת הטילים הבליסטיים הגרעינית ג'ורג' וושינגטון


## קישורים חיצוניים

* 

*
צוללות
צוללות
קטגוריה:קונטיקט
Lip Lock

**Lip Lock** הוא אלבום האולפן הרביעי של הראפרית האמריקאית איב. האלבום יצא לאור ב-14 במאי 2013 על ידי חברות התקליטים אינטרסקופ ורוף ריידרס. מתוך האלבום יצאו שני סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי איב
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומי חברת אינטרסקופ רקורדס
שפות צ'וקוטקיות

**שפות צ'וקוטקיות** הן ענף ממשפחת השפות הצ'וקוטקו-קמצ'טקיות, רובן מדוברות באזור מזרח סיביר שברוסיה.

## שפות צ'וקוטקיות
* צ'וקצ'י, המדוברת בעיקר באזור המחוז האוטונומי צ'וקוטקה.
* קורייאק, המדוברת בעיקר באזור קמצ'טקה.
* אליוטור, המדוברת באזור קמ'צטקה ונחשבת כדיאלקט של קורייאק לפעמים.
* קרק, שפה מתה, שנזנחה על ידי דובריה לטובת שפת הצ'וקצ'י.

## לקריאה נוספת

* Comrie, Bernard. 1981, *The Languages of the Soviet Union*. Cambridge University Press.
* Fortescue, Michael. 1998. *Language Relations Across Bering Strait*. London: Cassell & Co.
* Fortescue, Michael. 2005. *Comparative Chukotko–Kamchatkan Dictionary*. *Trends in Linguistics* 23. Berlin: Mouton de Gruyter.


*
קטגוריה:שפות צ'וקוטקו-קמצ'טקיות
בלדה לעוזב קיבוץ

"**בלדה לעוזב קיבוץ**", המוכר גם לפי תחילת הפזמון שלו: "**הוא עוד ישוב**", הוא שיר עברי שכתב יעקב רוטבליט ב-1970 והלחין שמוליק קראוס, אשר מתאר את הכמיהה של חברי קיבוץ לחזרתו של בן הקיבוץ שעזב אותם. השיר נכתב במקור ללהקת כיף התקווה הטובה. במהלך השנים נוצרו לשיר גם כמה גרסאות כיסוי, בין היתר בביצוע של שמוליק קראוס ושל חמי רודנר.

## להקת "כיף התקווה הטובה"
כאמור השיר נכתב על ידי יעקב (יענקל'ה) רוטבליט והולחן על ידי שמוליק קראוס. את השיר ביצעו בביצוע המקורי להקת כיף התקווה הטובה, כאשר הסולנים ששרו הם: ג'וזי כץ ואלי מגן בליווי קולות ונגינה של חברי הלהקה. השיר הוקלט בשנת 1970.

## רקע
הפזמון נכתב על רקע תחילת תהליך של עזיבת בני הקיבוץ, שהלך והתגבר במשך השנים. שנבע מהרצון של צעירים בני הקיבוץ לחפש לעצמם חיים חדשים, המשוחררים מהמגבלות שהכתיבה האידאולוגיה הקיבוצית, כמו החוסר ברכוש פרטי. עזיבת הקיבוץ נתפסה ככישלון חינוכי והפניית גב לערכים שהקיבוץ הושתת עליהם. על תהליך העזיבה הזה כתב רוטבליט את שירו, ונוצרו באותה תקופה סדרות כמו "חדווה ושלומיק".

ישנן כמה טענות שהשיר נכתב על יעקב אגמון שעזב בצעירותו את קיבוץ הראל.

## תוכן השיר
הבית הראשון מתאר בן קיבוץ אשר עזב אותו לפני כמה שנים. "עם מזוודה אחת ובלוריתו המתנפנפת" המעידה שעזב אותה עם מעט רכוש ובגיל צעיר. אשר בני הקיבוץ מלגלגים עליו, ושבסוף יחזור "על ארבע אל הרפת". הוא מתגורר בעיר אצל קרובת משפחה וחי בהקפה. כלומר, מראה על כך שבדומה לחברי קיבוץ אחרים שלא היה להם חשבון בנק, הוא לא ידע איך מתנהלים עם כסף. כאשר גם כשהגיע לביקורים בקיבוץ, הגיע בשביל לבקר את הוריו, ולא בשביל לבקר את החברים, כאשר היה מתחמק כדי שלא יזהו אותו חברי הקיבוץ. במהלך הביקורים הוא לא היה מדבר הרבה, ובסופם לקח מהקיבוץ כמות גדולה של תפוחי עץ "רק בשביל הדרך". עם התבגרותו של חבר הקיבוץ, אף על פי שהמשיך להחזיק בהשקפות עולם סוציאליסטיות, הוא חי חיים בורגניים, הכוללים וילה בהרצליה פיתוח, מכונית מפוארת, ונישואים לשחקנית. בסוף השיר מתואר שאף על פי שנטש את חיי הקיבוץ, כאשר מגיעים אליו לביתו חברים מהקיבוץ, הוא מרבה לתאר את חייו בקיבוץ, אף על פי שעזב אותו בצעירותו.

## בעיתונות
בכותרות בעיתונות משתמשים בביטוי "בלדה לעוזב קיבוץ" כדי לתאר אנשים שהיו בקיבוץ ועזבו אותו.

## קישורים חיצוניים

* דוד פרץ, בלדה לעוזב קיבוץ, מתוך "תרבות IL"
* יואב קוטנר, למרות הכול, פרק 33: בלדה לעוזב קיבוץ, באתר גלי צה"ל, 6 בינואר 1996

## הערות שוליים

קטגוריה:שירים בעברית
קטגוריה:שירים שהולחנו על ידי שמוליק קראוס
קטגוריה:שירים שנכתבו על ידי יענקל'ה רוטבליט
קטגוריה:שירים על קיבוצים
אליפות האומות האפריקאיות

**אליפות האומות האפריקאיות** (באנגלית: **CAF African Nations Championship**; בצרפתית: **Championnat d'Afrique des Nations**) או בקיצור **CHAN**, הוא טורניר הכדורגל המשני של הנבחרות החברות ב-CAF (התאחדות הכדורגל האפריקנית). הטורניר הוקם ב-2009 והתקיים שוב שנתיים לאחר מכן. החל מ-2014 הטורניר מתקיים אחת לשנתיים. לפני כן, לא היה טורניר משני, והיו מתקיימים טורנירי הכנה ומשחקי ידידות לגביע הבכיר לאומות של היבשת "גביע אפריקה לאומות", ומכך הטורניר מתקיים בשנים שבהם לא מתקיים הגביע הבכיר.

## היסטוריה
הקמת טורניר אליפות אפריקאית היה עקב הרצון לחזק את התעניינות הקהל העולמית בטורנירים של הנבחרות האפריקאיות מעבר לטורניר העיקרי והבכיר שמתקיים כל שנתיים. עקב חוסר פופולריות של הליגות המקומיות האפריקאיות ועזיבת רוב השחקנים הבכירים והכישרוניים לליגות אירופאיות ואחרות, שם ישלמו להם יותר ויקבלו הכרה תקשורתית משמעותית, ולכן רצתה CAF לנסות לתת במה נוספת לשחקנים מליגות פחות בכירות ולעודד את הופעתם בגביעים האפריקאים. ההכרזה הראשונה על קיום הטורניר היה ב-11 בספטמבר 2007.

הטורניר הראשון התקיים ב-2009 בחוף השנהב וזכתה בו נבחרת , שניצחה את נבחרת  2-0 במשחק הגמר. ב-2011 התקיים הטורניר בסודאן ובו זכתה נבחרת  אחרי שניצחה 0–3 את נבחרת . ב-2014 התקיים הטורניר בדרום אפריקה בו ניצחה נבחרת  שנחשבה לנחותה יחסית, וניצחה את  בגמר בדו-קרב פנדלים. ב-2016 זכתה שוב נבחרת קונגו בטורניר שהתקיים ברואנדה, אחרי שניצחה 0–3 את נבחרת , וב-2018, בפעם הראשונה ניצחה הנבחרת המארחת בטורניר זה שהתקיים במרוקו, כאשר ניצחה הנבחרת המקומית,  את  4-0 בגמר. הטורניר הבא היה אמור להתקיים ב-2020 אך נדחה עקב התפשטות מגפת הקורונה באפריקה, ל-2021.

## העפלה לטורניר ופורמט
בטורניר שהתקיים בשנת 2009, שובצו 8 נבחרות לטורניר באופן הבא:
* נציגה אחת מהאזורים באפריקה: צפון, מערב A, מערב B, מרכז אפריקה, ומרכז-מזרח אפריקה.
* 2 נציגות מדרום אפריקה
* מארחת טורניר הגמר.

לאחר מכן בטורנירים שהתקיימו מ-2011 ואילך שובצו 16 נבחרות לטורניר באופן הבא:
* 2 נציגות מאזור צפון אפריקה ומערב A.
* 3 נציגות מאזורים: מערב B, מרכז אפריקה, מרכז-מזרח אפריקה ודרום אפריקה.

מתוך כל המעפילות לתחרות מוגרלות כל הנבחרות באופן רנדומלי ל-4 בתים של 4 נבחרות בכל בית. לאחר מכן מעפילות 2 הראשונות מכל בית לשלב הנוקאאוט שמתחיל בשלב רבע הגמר בהצלבה (מקום ראשון נגד מקום שני בבית אחר).

## משחקי הגמר בעבר

## טבלת זכיות בטורניר

מארחת הטורניר

## ראו גם

## קישורים חיצוניים

* 
* האתר הרשמי של CAF
* נתונים מלאים על כלל הטורנירים

## הערות שוליים

*
קטגוריה:תחרויות כדורגל לנבחרות לאומיות
קטגוריה:תחרויות כדורגל באפריקה
קטגוריה:קונפדרציית הכדורגל של אפריקה
רעידת האדמה בסולאווסי (2021)

**רעידת האדמה בסולאווסי** **2021** הייתה רעידת אדמה שפגעה במערב העיר סולאווסי, אינדונזיה. הרעידה התרחשה ב-15 בינואר 2021 בשעה 2:28 בעוצמה של 6.2 בסולם ריכטר. הרעידה הורגשה גם במספר אזורים מרוחקים יותר דוגמת מקאסאר. על פי לפי דיווחים, כמה בניינים נהרסו גם בערים שכנות, כולל בניין בן שלוש קומות בממוג'ו . לפחות 111 בני אדם נהרגו ולמעלה מ-3,300 נפצעו. כמה שעות קודם לכן התרחשה באזור רעידה מקדימה.

## רעידת אדמה
רעידת האדמה התרחשה בעומק של 18 ק"מ, ומרכזה נמצא במג'יין ריג'נסי שבמערב סולאווסי. על פי הסקר הגאולוגי של ארצות הברית נרשמה עוצמת סולם מרקאלי חמורה. הרעידה הורגשה במשך 5–7 שניות. הרעידות הורגשה גם במספר ערים שכנות. רעידת האדמה אירעה לאורך תקופת הדחף ממוג'ו – מג'יינה, שעוברת קרוב לעיר ממוג'ו, מערב סולאווסי. במיקום זה ארגע גם רעידת אדמה בשנת 1969 בה נהרגו 64 בני אדם. על פי מחקרים, במקום צפויה להתרחש רעידה דומה כל 75 שנה בערך.

12 שעות לפני הרעידה העיקרית, רעידת אדמה בעוצמה 5.7 הורגשה צפונית למקור הרעש מה שגרם למפולות רבות והרס של מספר בניינים. על פי הדיווחים הרעידה המקדימה גרמה לעוד 26 רעידות עוקבות. על פי הדיווחים עשרות אנשים פונו עקב חשש מצונאמי ואדם אחד נפצע בפינוי.

## נזק ונפגעים

נזקים קשים דווחו ברחבי מג'יין ריג'נסי ובכמה אזורים במאמוג'ו ריג'נסי, גם חלק מבית החולים מירטה מנקררה, בית חולים מרכזי במג'יין, התמוטט, ולכד בתוכו לפחות 6 אנשים, מאות חולים נאלצו לקבל טיפול מחוץ לבית החולים מחשש לקריסת המבנה כולו.

משרד החינוך דיווח כי לפחות 15 בתי ספר נפגעו או נהרסו ברעידת האדמה, רובם במג'יין. לפחות בית ספר יסודי אחד ושני בתי ספר תיכוניים במג'יין נהרסו ואילו האחרים ספגו נזק שנע בין נזק קל לנזק כבד. במאמוג'ו לפחות שישה בתי ספר נפגעו מרעידת האדמה.

הערכה הראשונית העלתה כי לפחות 62 מבנים נהרסו ברעידת האדמה, מאוחר יותר המספר עלה למאות. במג'יין נפגעו ברעידת האדמה לפחות 300 בתים. פקיד מהממשלה האזורית של מערב סולוואזי הצהיר כי לפחות מחצית מכל המבנים בממוג'ו התמוטטו.

מיד לאחר מכן נהרגו לפחות 4 בני אדם ו-600 נפצעו. למעלה מ-2,000 איש פונו. מאוחר יותר עלה מספר ההרוגים ל-27 וכ-637 בני אדם נפצעו ו-15,000 איש נותרו חסרי קורת גג. מאוחר יותר עלה מספר ההרוגים שוב ל-35 כאשר גופות נוספות נמצאו תחת ההריסות על ידי אנשי ההצלה. לפחות 26 היו ממאמוג'ו, ואילו 9 אחרים היו ממג'ין. בליל 15 בינואר, נודע כי 42 בני אדם נהרגו ברעידת האדמה. מרבית הקורבנות היו תושבים מעיר הבירה המחוזית מאמוג'ו. רובם נמצאו בתוך ביתם, כאשר רעידת האדמה התרחשה בלילה, כשרוב האנשים ישנו. עשרות עדיין נלכדו בתוך מבנים שקרסו. לפחות 2 בני אדם נהרגו לאחר שחלק מבית החולים מיטרה מנקררה בממוג'ו התמוטט.

## ראו גם
* רעידת האדמה והצונאמי בסולאווסי (2018)

## קישורים חיצוניים

## הערות שוליים

2021
סול
קטגוריה:2021 באסיה
עלי מוגרבי

**עלי מוגרבי** (בערבית: **علي مغربي**; נולד ב-20 ביולי 1988) הוא עיתונאי ערבי-ישראלי, המשמש ככתב-שטח בצפון וככתב לענייני המגזר הערבי בחדשות 13.

זכה במספר פרסים במהלך עבודתו ככתב צפון בחדשות 13; הוא סקר את מלחמת לבנון השלישית ומבצע חיצי הצפון דיווח במהלך המלחמה מגבול הצפון וגם מתוך לבנון.

## ביוגרפיה
מוגרבי נולד בכפר ריינה, ישראל, למשפחה ערבית ישראלית. התחנך בבית הספר התיכון המקומי.

עבד ככתב בעיתון "כל אל-ערב", ולמד עיתונאות במכללת עמק הירדן שבגליל. בהמשך עבד באתר החדשות בערבית "פאנט" ובעיתון המגזר הערבי "פנורמה".

בנובמבר 2019 הצטרף לחדשות 13 ככתב לענייני החברה הערבית. בתפקידו סיקר בין היתר את ההתמודדות במגזר הערבי עם מגפת הקורונה ועם בעיית האלימות ושפיכות הדמים בקרב המגזר.

מפרוץ מלחמת חרבות ברזל בנובמבר 2023 הוא מסקר את העימות בחזית הצפון בין צה"ל לבין החזבאללה.

ב־2023, במהלך סיקור מחאה על רצח שרית אחמד בירכא, הותקף על ידי קבוצת מתפרעים ונזקק לאשפוז. האירוע עורר גינויים נרחבים מצד ארגוני עיתונאים, אישי ציבור וחדשות 13 עצמה.

במאי 2024 הוענק לו פרס הוקרה מהאקדמיה הישראלית לקולנוע וטלוויזיה, על דיווח בזמן אמת תוך סיכון חיים החל מה-7 באוקטובר.

הוא מתגורר בנוף הגליל (נצרת עילית לשעבר).

## קישורים חיצוניים

* עלי מוגרבי, באתר רשת 13

## הערות שוליים

קטגוריה:עיתונאים ערבים ישראלים
קטגוריה:סגל חדשות 13
קטגוריה:ריינה: אישים
קטגוריה:ישראלים שנולדו ב-1988
גזאפלשטיין

**מייק לוי** (בצרפתית: **Mike Lévy**; נולד ב-13 ביוני 1987), הידוע בשם הבמה **גזאפלשטיין** (**Gesaffelstein**), הוא מוזיקאי, די ג'יי, פזמונאי ומפיק מוזיקלי צרפתי-יהודי. הוא עבד לצד אמנים כגון דה ויקנד, דאפט פאנק, קניה וסט, אייסאפ רוקי, אלקטריק יאות' , חיים, מיס קיטין , דה האקר , ז'אן מישל ז'אר ופארל ויליאמס.

## קריירה
מייק לוי נולד בליון שבצרפת ביוני 1987. הוא החל לייצר מוזיקה בגיל שש עשרה כשהוא ניגן לראשונה בסינתיסייזר אנלוגי. שם הבמה שלו הוא הלחם בסיסים של המונח הגרמני גזאמטקונסטוורק והפיזיקאי אלברט איינשטיין. בשנת 2008, הוציא את המיני-אלבום הראשון שלו באמצעות הלייבל OD Records. בשנת 2009, הוא ייסד יחד עם דה האקר, אלקס ריינאוד ודייוויד רימוך חברת תקליטים עצמאית הנקראת Zone.

בשנת 2012, הרצועה שלו, "Viol", שומשה בפרסומות של סיטרואן וז'יבנשי. ב-2013, יצא האלבום *[[Yeezus]]* של הראפר קניה וסט, בו הפיק שתי רצועות: "Black Skinhead" ו-"Send It Up", שתי הרצועות הופקו יחד עם קניה וסט, דאפט פאנק, ברודינסקי ומייק דין. ב-28 באוקטובר 2012 הוציא גזאפלשטיין את אלבום הבכורה שלו, *Aleph*, באמצעות חברות התקליטים פרלופון רקורדס ו-OWSLA (בצפון אמריקה בלבד), שהוקלט מאז 2011. באותה השנה, הרמיקס שלו ל-"Shockwave" של דה האקר הוצג במשחק הווידאו Grand Theft Auto V, בתחנת הרדיו Soulwax FM.

בשנת 2015 הוציא גזאפלשטיין את הסינגל "Conquistador" בשיתוף עם ז'אן מישל ז'אר, שנכלל באלבום *Electronica 1: The Time Machine*. הוא הפיק גם את פסקול הסרט הצרפתי-בלגי מ-2015, "מרילנד", בבימויה של אליס ווינקור. בתחילת 2018 הוא הפיק את הרצועות "I Was Never There" ו-"Hurt You" מהמיני-אלבום של הזמר הקנדי דה ויקנד, *[[My Dear Melancholy]]*.

בנובמבר 2018 חתם גזאפלשטיין בקולומביה רקורדס, בה הוציא את "Reset", הסינגל הראשון מתוך אלבומו השני, *Hyperion*. בינואר 2019, הוציא שיתוף פעולה עם דה ויקנד בשם "Lost in the Fire", כסינגל השני מתוך האלבום. במרץ 2019, הוציא שיתוף פעולה נוסף מתוך האלבום עם פארל ויליאמס, "Blast Off". ב-8 במרץ 2019 יצא אלבומו השני, *Hyperion*, וזכה לביקורות מעורבות. ב-3 באוקטובר 2019 הודיע גזאפלשטיין כי יוציא מיני-אלבום בשם *Novo Sonic System*, המורכב משש רצועות. המיני-אלבום יצא למחרת.

## דיסקוגרפיה
### אלבומי אולפן
* 2013: *Aleph*
* 2019: *Hyperion*
* 2024: Gamma

### מיני-אלבומים
* 2008: *Vengeance Factory*
* 2009: *Modern Walk*
* 2009: *The Operator*
* 2010: *Variations*
* 2011: *Conspiracy Pt. 1*
* 2011: *Conspiracy Pt. 2*
* 2011: *Conspiracy Pt. 2* 
* 2012: *Bromance #4: Rise of Depravity*
* 2019: *Novo Sonic System*

### פסקולים
* 2015: *Maryland (Disorder): Original Motion Picture Soundtrack*

## קישורים חיצוניים

* 

## הערות שוליים

קטגוריה:תקליטנים צרפתים
קטגוריה:פזמונאים צרפתים
קטגוריה:מוזיקאים צרפתים
קטגוריה:תקליטנים יהודים
קטגוריה:פזמונאים יהודים
קטגוריה:מפיקים מוזיקליים יהודים
קטגוריה:יהודים צרפתים
קטגוריה:צרפתים שנולדו ב-1987
גבול בהוטן–הודו

**גבול בהוטן–הודו** הוא הגבול הבין-לאומי המפריד בין בהוטן להודו. אורך הגבול הוא 699 ק"מ, והוא נמצא צמוד למדינות אסאם (267 ק"מ), ארונאצ'ל פרדש (217 ק"מ), מערב בנגל (183 ק"מ), וסיקים (32 ק"מ).

## תיאור
הגבול מתחיל במערב במשולש הגבולות המערבי עם טיבט וסין, וממשיך משם לכיוון דרום דרך ההר גיפמוצ'י והנהר ג'אלדהאקה . לאחר מכן, הגבול פונה דרומה-מערבה ואז מזרחה דרך סדרה של קווים יבשתיים לא סדירים העוקבים בדרך כלל למרגלות הרי ההימלאיה, ובמיוחד דרך הנהר מאנאס . לאחר מכן, הגבול פונה צפונית-מערבית, מערבה ליד העיירה סאקטנג , דרך הנהרות טאוואנג צ'ו  וניאמג'אנג צ'ו , לפני שפנה צפונה עד למשולש הגבולות המזרחית.

## היסטוריה
האימפריה הבריטית החלה לכבוש את הודו מהמאה ה-17, והרחיבה בהדרגה את שלטונה ויצרה את הודו הבריטית. הדבר הביא לסכסוך עם בהוטן, כאשר מדינת קוך בהר  סופחה על ידי בריטניה ב-1770. הסכסוך הזה הסתיים עם חתימת הסכם שלום ב-1774, אשר הכיר בגבולות בהוטן דאז. במחצית הראשונה של המאה ה-19, התעוררו מחלוקת נוספת לגבי הגבול בין בהוטן להודו, כאשר האימפריה הבריטית סיפחה את מישורי ההצפה הבנגליים ואסאם ב-1841–1842. המתיחות המתמשכת הובילה למלחמת דואר ב-1864–1865. חוזה סינצ'ולה שבא לאחר מכן, הביע לכן שבהוטן הייתה צריכה לוותר על השטחים שכבשה. שינויים נוספים בגבול נעשו ב-1910 באמצעות אמנת פונאקה .

ב-1947, הודו קיבלה עצמאות מבריטניה, וכעבור שנתיים היא חתמה על אמנה עם בהוטן לפיה היא הכירה בריבונותה של המדינה, אף על פי ששמרה על השפעה משמעותית על ענייני החוץ שלה. ב-1973–1984, התקיימו בין בהוטן להודו שיחות לגבי הגבול ביניהן. סכסוכי גבול בעלות אופי יחסית מינורי התקיימו לגבי חלק הגבול עם ארונאצ'ל פרדש, והאזור בין שרפנג ומחוז טסירנג . ב-2006, נחתם אמנה סופית הקובעת את הגבול בין שתי המדינות. חוזה ידידות ושיתוף פעולה חדש המעניק חופש רב יותר לבהוטן בענייני יחסי החוץ נחתם ב-2007.

## תחבורה ומעברים
[שמאל|ממוזער|השער המסמן את גבול בהוטן–הודו, מבט מ[פונצ'ולינג, בהוטן.]]
הגבול בין בהוטן להודו הוא הגישה היבשתית היחידה שנכנסת לכיוון בהוטן, מכיוון שהגבול עם סין סגור לחלוטין. נקודת הכניסה היחידה עבור אזרחים זרים היא בין הערים ג'ייגאון , במערב בנגל, ופונצ'ולינג, בדרום-מערב בהוטן.

## הגנת גבולות
ממשלת הודו פורסת 12 גדודים של כוח גבול חמוש , ו-132 עמדות גבול, כדי לשמור על הגבול מצידה. ניהול וביטחון גבולות דו-צדדי של שתי המדינות הוקם כדי להעריך ולהבטיח את שיתוף פעולה בהגנת הגבול בין שתי המדינות.

בעקבות סגירת גבול הודו–סין  ב-2017, הגדילה ממשלת הודו את מספר עמדות הגבול.

## ראו גם
* פונצ'ולינג
* יחסי בהוטן–הודו
* גבול בהוטן–סין

## קישורים חיצוניים

## הערות שוליים

קטגוריה:יחסי בהוטן–הודו
הודו
בהוטן
אוסקר הולטר

**אוסקר הולטר** (באנגלית: **Oscar Holter**; נולד ב-26 בפברואר 1986) הוא מוזיקאי, מפיק מוזיקלי ופזמונאי שוודי. הוא היה חבר בלהקת ה-EBM נקרו פסיליטי. הוא ידוע בעיקר בהפקת שירים לאמנים כמו קייטי פרי, דה ויקנד, טיילור סוויפט, מרינה, טובה לו, צ'ארלי XCX, DNCE, היילי סטיינפלד, קארלי ריי ג'פסן, שר לויד, כריסטינה אגילרה, אדם למברט וטרוי סיון.

בשנת 2017, כתב עם טיילור סוויפט את השיר "Dancing with Our Hands Tied", עבור *[[Reputation]]*.

## קריירה
את שירו הראשון "Love Me Like You Hate Me", כתב הולטר בשנת 2010 עבור טון דמלי.

הולטר היה שותף לכתיבת והפקת הלהיט הבינלאומי של דה ויקנד, "Blinding Lights". השיר היה לשירו החמישי של דה ויקנד שהגיע לראש מצעד הבילבורד הוט 100. השיר היה לשיר המושמע ביותר בספוטיפיי לשנת 2020, עם קרוב ל-1.6 מיליארד השמעות. בישראל, הגיע השיר למקום הראשון במצעד השבועי של מדיה פורסט ובמצעד הרשמי של גלגלצ. נוסף על כך, זכה השיר במקום הראשון במצעד הפזמונים הבינלאומי השנתי של גלגלצ לשנת 2020.

## שירים שכתב או הפיק

## קישורים חיצוניים

## הערות שוליים

קטגוריה:מפיקים שוודים
קטגוריה:מוזיקאים שוודים
קטגוריה:שוודים שנולדו ב-1986
הבחירות הבאות למועצה המחוקקת הפלסטינית

**הבחירות למועצה המחוקקת הפלסטינית** תוכננו להתקיים ב-22 במאי 2021, וב-31 ביולי הבחירות לנשיאות הרשות הפלסטינית. הן היו אמורות להתקיים ביהודה ושומרון וברצועת עזה תחת פיקוח בינלאומי, אך בסוף אפריל הן נדחו למועד לא ידוע. בשום שלב לא היה ידוע אם ישראל תאפשר את קיומן במזרח ירושלים.

## רקע
בעשור האחרון פורסמו כמה פעמים צווי בחירות למוסדות השונים ברשות הפלסטינית אולם כולם בוטלו בטיעונים שונים.

הבחירות לנשיאות ולפרלמנט לרשות הפלסטינית נדחו מספר פעמים בגלל עימות חמאס-פת"ח ברצועת עזה החל מ-17 ביולי 2010.

באוקטובר 2011 העביר מחמוד עבאס הצעה לחמאס לבחירות כלליות נוספות, בהצעתו הציע שייערכו בתחילת 2012. בנובמבר 2011 הוסכם מראש על תאריך בחירות ב-4 במאי 2012. עם זאת, עקב ריב נוסף, לא ניתן היה לקיים את הבחירות במועד זה.

ב-20 בדצמבר 2013 קרא חמאס לרשות הפלסטינית להקים ממשלת אחדות לאומית בת שישה חודשים שתקיים לבסוף את הבחירות הכלליות המתעכבות זמן רב. בעקבות שדרוג מעמדה באו"ם של מדינת פלסטין למדינת צופה שאינה חברה, הוצע כי הבחירות הכלליות למדינה יתקיימו בשנת 2013, בהתאם לשיחות האחדות בין פת"ח וחמאס. באפריל 2014 הושג הסכם בין פת"ח לחמאס להקמת ממשלת אחדות שהתקיימה ב-2 ביוני 2014 ולבחירות כלליות שיתקיימו תוך 6 חודשים מההסכם.

ב-11 בנובמבר 2019 אמר עבאס כי לא יהיו בחירות אלא אם כן הן יכללו את מזרח ירושלים ורצועת עזה. ב-26 בנובמבר 2019 אישר חמאס כי סיכם עם ועדת הבחירות המרכזית הפלסטינית להשתתף בבחירות וכי חמאס לא יקבל את הדרת ירושלים בשום פנים ואופן. עבאס הודיע בתחילת דצמבר כי הבחירות יתקיימו בעוד מספר חודשים. ב-10 בדצמבר 2019 ביקשה הרשות הפלסטינית מישראל לאפשר לתושבי מזרח ירושלים להצביע בבחירות המתוכננות, בקשה שלטענת גורמים ישראליים תעבור לדון בקבינט הביטחוני.

ב-15 בינואר 2021 קבע עבאס לראשונה באופן רשמי תאריך לבחירות לפרלמנט ולנשיאות הפלסטיניים. לפי הצו הנשיאותי עליו חתם, ב-22 במאי 2021 יתקיימו הבחירות לפרלמנט, וחודשיים מאוחר יותר, ב-31 ביולי 2021, צפויות להתקיים הבחירות לנשיאות הרשות הפלסטינית. ארגון חמאס בירך על פרסום הצו הנשיאותי, וקרא ליצור אווירה שתאפשר בחירות חופשיות והוגנות.

ב-30 באפריל 2021 הודיע עבאס רשמית על דחיית הבחירות למועד לא ידוע, בנימוק שאין לקיים את הבחירות כל עוד לא ניתן לקיימן גם במזרח ירושלים. בחמאס האשימו את עבאס בכניעה לישראל וטענו כי הוא מפחד להפסיד בבחירות.

## מערכת הבחירות
ב-31 במרץ 2021 הוגשו הרשימות לבחירות לפרלמנט. 36 רשימות נרשמו לבחירות ב-22 במאי. ב-1 במאי הייתה צריכה להתפרסם החלטתה הסופית של ועדת הבחירות הפלסטינית המרכזית לגבי הרשימות שיורשו להשתתף בבחירות לפרלמנט ברשות. ב-1 במאי גם תוכננה להתחיל תעמולת בחירות.

לצד הרשימות הרשמיות של פת"ח וחמאס, הוגשו עוד שתי רשימות של בכירים בפת"ח שהתפצלו מהרשימה הרשמית של הפת"ח שבראשות אבו מאזן: רשימת מחנה אסיר העולם מרוואן ברגותי ונאסר אל-קידווה אחיינו של יאסר ערפאת, ורשימת מחנה מוחמד דחלאן, יריבו של אבו מאזן ששהה באבו דאבי במשך כעשור. דחלאן וברגותי עצמם לא שולבו ברשימות אלא אנשים מטעמם. כמו כן הוגשה רשימה בראשות ראש הממשלה הפלסטיני לשעבר סלאם פיאד.

כשני מיליון פלסטינים היו בעלי זכות הצבעה ביהודה ושומרון, ברצועת עזה ובמזרח ירושלים.

## ראו גם
* עימות חמאס-פת"ח ברצועת עזה

## קישורים חיצוניים
* 
*

## הערות שוליים

הרשות הפלסטינית
קטגוריה:הרשות הפלסטינית: בחירות
Last Dance (שיר של סטפניה)

**Last Dance** (בעברית: **ריקוד אחרון**) הוא שיר באנגלית של הזמרת היוונית-הולנדית סטפניה ליבראקאקיס, שייצג את יוון באירוויזיון 2021 שנערך ברוטרדם, הולנד.

## באירוויזיון
ב-3 בפברואר 2020 נודע כי סטפניה תייצג את יוון באירוויזיון 2020. ב-18 במרץ באותה השנה נודע כי התחרות התבטלה בעקבות מגפת הקורונה. רשות השידור היוונית החליטה לתת הזדמנות נוספת לסטפניה לייצג את יוון בתחרות, וב-7 בינואר 2021 נודע כי תיגש לתחרות ברוטרדם עם השיר "Last Dance" שתואר כשיר דיסקו-פופ בהשפעת המוזיקה שהייתה נפוצה בשנות השמונים של המאה העשרים. השיר יצא לאור ב-10 במרץ 2021.

ב-20 במאי 2021, סטפניה ביצעה את השיר בחצי הגמר השני של התחרות, והגיעה למקום השישי עם 184 נקודות. ב-22 במאי, בגמר התחרות, הגיעה סטפניה למקום העשירי עם 170 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי יוון באירוויזיון
קטגוריה:שירים באנגלית
קטגוריה:שירים על ריקודים
Sycamore

**Sycamore** הוא מעבד קוונטי שפותח על ידי חטיבת הבינה מלאכותית של גוגל. המעבד מכיל 53 קיוביטים ומבוסס על מוליכי-על.

## ביצועים
ב-2019, גוגל דיווחה בכתב העת המדעי Nature כי המעבד השלים משימה תוך 200 שניות (3 דקות ו-20 שניות) וטענה כי אותה משימה תיקח זמן עיבוד של כ-10,000 שנים במחשב קלאסי ועל כן, חברת גוגל טענה כי השיגה עליונות קוונטית . על מנת להעריך את הזמן להשלמת המשימה על ידי מחשב-על קלאסי, גוגל הריצה סימולציות חלקיות של המעגל הקוונטי במחשב העל Summit, מחשב העל המהיר ביותר בעולם לאותה העת. מאוחר יותר, חברת IBM טענה כי ההערכה של גוגל היא מוגזמת ביותר וכי השלמת אותה המשימה תיארך רק 2.5 ימים במחשב קלאסי כמו Summit. אם ההערכות של גוגל יתבררו כנכונות, פירוש הדבר שהתבצע צעד אקספוננציאלי בכוח חישוב של מחשבים.

באוגוסט 2020, מהנדסים קוונטים אשר עובדים עבור גוגל דיווחו כי סימולציית הכימיה החישובית הגדולה ביותר על מחשב קוונטי - הערכת הרטרי-פוק באמצעות המעבד, צומדה עם מחשב קלאסי שפיענח את התוצאות על מנת לספק פרמטרים חדשים למערכת 12 קיובטים.

בדצמבר 2020, המעבד הקוונטי הסיני אשר מבוסס על פוטונים, Jiuzhang, שפותח על ידי אוניברסיטת המדע והטכנולוגיה של סין, הגיע לכוח חישובי 76 קיוביטים. המעבד, לטענת מפתחיו, מהיר פי 10 מיליארד מ-Sycamore, ובכך הפך למחשב הקוונטי השני שהשיג עליונות קוונטית.

## קישורים חיצוניים

## הערות שוליים

קטגוריה:מעבדים
קטגוריה:מחשבי-על
קטגוריה:חישוב קוונטי
קטגוריה:מכשירי חברת גוגל
קטגוריה:2019 במדע
Regardless

**Regardless** הוא סינגל שהוקלט על ידי הזמרת-יוצרת הבריטית ריי בשיתוף הלהקה הבריטית דראם נ' בייס. השיר יצא לאור ב-20 בנובמבר 2020, על ידי חברת התקליטים פולידור רקורדס, כסינגל השישי מתוך האלבום *[[Euphoric Sad Songs]]*.

## וידאו קליפ
הווידאו קליפ המלא שצולם לשיר הועלה לערוץ היוטיוב של לרה ב-8 בינואר 2021.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ריי
קטגוריה:שירי רודימנטאל
קטגוריה:שירים באנגלית
קטגוריה:שירים שנכתבו על ידי ריי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת פולידור רקורדס
Jiuzhang

**Jiuzhang** הוא מחשב קוונטי מבוסס פוטונים, בעל 76 קיוביטים, אשר פותח על ידי אוניברסיטת המדע והטכנולוגיה של סין. הוא קרוי על שם ספר המתמטיקה הסיני, תשעת הפרקים של אמנות המתמטיקה.

ב-3 בדצמבר 2020, אוניברסיטת המדע והטכנולוגיה של סין דיווחה בכתב העת המדעי Science כי המחשב הצליח לבצע משימה של דגימת בוזון גאוס תוך 200 שניות (3 דקות ו-20 שניות), כאשר למחשב העל הקלאסי המהיר ביותר ייקח כ-500 מיליון שנים להשלימה וכ-2.5 מיליארד שנים למחשב העל Sunway TaihuLight. הצוות הסיני טוען כי המחשב מהיר פי 10 מיליארד מאשר המעבד הקוונטי Sycamore של גוגל, המבוסס על מוליכי-על ועל כן, הוא המחשב השני שהשיג עליונות קוונטית .

## הערות שוליים

קטגוריה:מעבדים
קטגוריה:מחשבי-על
קטגוריה:חישוב קוונטי
קטגוריה:סין: מדע וטכנולוגיה
קטגוריה:2020 במדע
Bigger

***Bigger*** (בעברית: **גדול יותר**) הוא אלבום האולפן השישי של צמד הקאנטרי שוגרלנד. האלבום יצא לאור ב-8 ביוני 2018, על ידי חברת התקליטים ביג משין רקורדס. מתוך האלבום יצאו שני סינגלים: "Still the Same" ו-"Babe". בשני מביניהם, משתתפת הזמרת-יוצרת האמריקאית טיילור סוויפט.

האלבום הגיע למקום ה-11 במצעד הבילבורד 200.

## הצלחה מסחרית
האלבום זכה להצלחה מסחרית רבה הן במצעדי הבילבורד והן במצעדי חברת המצעדים הרשמית. במצעד הבילבורד 200, דורג בשיאו במקום ה-11. במצעד אלבומי הקאנטרי הוא דורג במקום השני והפך לאחד מהאלבומים המצליחים ביותר של הצמד. במצעד אלבומי הקאנטרי שבבריטניה, דורג במקום השלישי.

בסוף שנת 2018, פורסם על ידי בילבורד כי האלבום נכלל ברשימת "אלבומי הקאנטרי המצליחים ביותר בשנת 2018".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קאנטרי
קטגוריה:אלבומי חברת ביג משין רקורדס
Jeg rev et blad ud af min dagbog

"**Jeg rev et blad ud af min dagbog**" (בעברית: "**תלשתי דף מהיומן שלי**") הוא שיר שבוצע על ידי הזמרת הדנית ראקל ראסטני. השיר ייצג את דנמרק באירוויזיון 1958. השיר נכתב והולחן על ידי סוון אולריק והארי ג'נסן.

## רקע
בדומה לשירי התקופה, השיר בוצע בסגנון שאנסון. במרכז מילות השיר עומדת ראסטני אשר מתנצלת בפני בכיר ליבה על המילים שאמרה לו במהלך ויכוח ביניהם.

## באירוויזיון
ב-12 במרץ 1958, השיר בוצע על ידי ראסטני באירוויזיון. השיר הושר שישי בסדר ההופעות, לפני בלגיה ואחרי שוודיה. השיר זכה במקום השמיני עם שלוש נקודות.

## ראו גם
* דנמרק באירוויזיון

## הערות שוליים

קטגוריה:שירי אירוויזיון 1958
קטגוריה:שירי דנמרק באירוויזיון
קטגוריה:שירים בדנית
Ma petite chatte

"**Ma petite chatte**" (בעברית: "**המתוק הקטן שלי**") הוא שיר שבוצע על ידי הזמר הבלגי פוד לקלרק. השיר ייצג את בלגיה באירוויזיון 1958. השיר נכתב והולחן על ידי אנדרה דוה ונוצח על ידי דולף ואן דר לינדן.

## רקע
בדומה לשירי התקופה, השיר בוצע בסגנון שאנסון צרפתי. במרכז מילות השיר, עומד לקלרק ושר על עצמו כילד, שהולך ברחבי עיר הולדתו. לאחר שיטוט ממושך הוא מבחין בילדת חלומותיו. בסיום השיר הילדים גדלים, ולבסוף מתחתנים.

## באירוויזיון
ב-12 במרץ 1958, השיר בוצע על ידי לקלרק באירוויזיון. השיר הושר שביעי בסדר ההופעות, לפני גרמניה ואחרי דנמרק. השיר זכה במקום החמישי עם שמונה נקודות. לקלרק ייצג את בלגיה באירוויזיון בשנים 1956, 1958, 1960 ו-1962.

### נקודות שהוענקו לבלגיה

## הערות שוליים

קטגוריה:שירי אירוויזיון 1958
קטגוריה:שירי בלגיה באירוויזיון
קטגוריה:שירים בצרפתית
קטגוריה:שירי אהבה
קטגוריה:שירים על ילדות
קטגוריה:שירים על ילדים
Für zwei Groschen Musik

"**Für zwei groschen musik**" (בעברית: "**מוזיקה בשני גרושים**") הוא שיר שבוצע על ידי הזמרת הגרמנייה מרגוט הילשר. השיר ייצג את גרמניה באירוויזיון 1958. השיר נכתב על ידי פרידריך מאייר והולחן על ידי פרד ראוך ווולטר ברנדין.

## רקע
בדומה לשירי התקופה, השיר בוצע בסגנון שאנסון צרפתי. במרכז מילות השיר עומדת הילשר ששרה על הקלות בה ניתן לשמוע מוזיקה טובה על ידי תשלום במספר גרושים בודדים.

## באירוויזיון
ב-12 במרץ 1958, השיר בוצע על ידי הילשר באירוויזיון. השיר הושר שמיני בסדר ההופעות, לפני אוסטריה ואחרי בלגיה. השיר זכה במקום השביעי עם חמש נקודות.

### נקודות שהוענקו לגרמניה

## הערות שוליים

קטגוריה:שירי אירוויזיון 1958
קטגוריה:שירי גרמניה באירוויזיון
קטגוריה:שירים בגרמנית
Die ganze Welt braucht Liebe

"**Die ganze Welt braucht Liebe**" (בעברית: "**כל העולם צריך אהבה**") הוא שיר שבוצע על ידי הזמרת האוסטרית, ליאן אוגוסטין. השיר ייצג את אוסטריה באירוויזיון 1958. השיר נכתב והולחן על ידי גינטר ליאופולד וקרט ורנר.

## רקע
בדומה לשירי התקופה, השיר בוצע בסגנון שאנסון צרפתי עם עיבוד גרמני. במרכז מילות השיר עומדת אוגוסטין ששרה על כך שכל העולם זקוק לאהבה בשביל להתקיים.

## באירוויזיון
ב-12 במרץ 1958, השיר בוצע על ידי אוגוסטין באירוויזיון. השיר הושר תשיעי בסדר ההופעות, לפני שווייץ ואחרי גרמניה. השיר זכה במקום החמישי עם שמונה נקודות.

### נקודות שהוענקו לאוסטריה

## הערות שוליים

קטגוריה:שירי אירוויזיון 1958
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירים על כדור הארץ
Giorgio (שיר של ליס אסיה)

"**Giorgio**" (בעברית: "**ג'ורג'יו**") הוא שיר שבוצע על ידי הזמרת השווייצרית ליס אסיה. השיר ייצג את שווייץ באירוויזיון 1958. השיר נכתב על ידי פרידולין טשודי והולחן על ידי פול בורקהרד.

## רקע
בדומה לשירי התקופה, השיר בוצע בסגנון שאנסון צרפתי. השיר בוצע בשפות גרמנית ואיטלקית, ובכך הפך לשיר הראשון באירוויזיון שבוצע במספר שפות.

## באירוויזיון
ב-12 במרץ 1958, השיר בוצע על ידי אסיה באירוויזיון. השיר הושר עשירי ואחרון בסדר ההופעות, אחרי אוסטריה. השיר זכה במקום השני עם 24 נקודות, בהפרש של שלוש נקודות מהזוכה הצרפתי, אנדרה קלאבו.

### נקודות שהוענקו לשווייץ

## ראו גם
* שווייץ באירוויזיון

## קישורים חיצוניים

## הערות שוליים

קטגוריה:שירי 1958
קטגוריה:סינגלים מ-1958
קטגוריה:שירי אירוויזיון 1958
קטגוריה:שירי שווייץ באירוויזיון
קטגוריה:שירים באיטלקית
קטגוריה:שירים בגרמנית
קטגוריה:שירי ליס אסיה
שוודיה באירוויזיון 1958

**[[שוודיה באירוויזיון|שוודיה]] ב[[אירוויזיון 1958]]** השתתפה עם השיר "Lilla Stjärna", שבוצע על ידי הזמרת השוודית, אליס באבס.

## לפני האירוויזיון
בשנת 1958, רשות השידור השוודית, הכריזה כי אליס באבס נבחרה לייצג את שוודיה בהופעת בכורתה, באירוויזיון 1958. מאוחר יותר, הוכרז כי באבס תשיר את השיר, "Samma stars lysa för oss två" על בימת התחרות. באבס לא התרצתה ממילות השיר, לכן, רשות השידור השוודית, זימנה את הסופר גונאר ורסן על מנת שישכתב את השיר. לאחר שכתוב השיר, השיר שונה לשם "Lilla Stjärna".

## באירוויזיון
באבס שובצה חמישית בסדר ההופעות, לפני דנמרק ואחרי לוקסמבורג. שוודיה זכתה במקום הרביעי עם 10 נקודות.

### נקודות שהוענקו לשוודיה

### נקודות שהוענקו משוודיה

## הערות שוליים

קטגוריה:מדינות באירוויזיון 1958
קטגוריה:שוודיה באירוויזיון
קטגוריה:1958 בשוודיה
קארין עליה

**קארין עליה** (נולדה ב-6 באפריל 1998) היא דוגמנית ישראלית. מלכת היופי של ישראל לשנת 2016.

## ביוגרפיה
עליה נולדה וגדלה בקריית גת כבת אמצעית. בתיכון למדה במגמות אמנות, מחול ותקשורת.

לאחר זכייתה בתואר מלכת היופי של ישראל לשנת 2016, עליה ייצגה את ישראל בתחרות מיס עולם שנערכה באותה השנה. לאחר מכן, שירתה בצה"ל כפקידת הפעלה במחנה ג'וליס.

ב-2020 השתתפה בעונה ה-11 של תוכנית המציאות "האח הגדול", העפילה לגמר וסיימה במקום הרביעי. במקביל, פתחה עם אחותה בוטיק שמלות. בפברואר 2020, השתתפה בווידאו קליפ לשיר "שתיקות" של הזמרת דניאל אליהו.

ב2021 השתתפה בהישרדות VIP 

ב-2021 גילמה בסדרת הנוער "ספיידרז" את נלי.

בשנת 2025 השתתפה בעונה הרביעית של התוכנית "רוקדים עם כוכבים" בקשת 12 לצד הרקדן אוראל כאלף וסיימה במקום הרביעי.

עליה בזוגיות ומתגוררת בתל אביב.

## קישורים חיצוניים

* 
* 
* 

## הערות שוליים

קטגוריה:מלכות היופי
קטגוריה:משתתפות בתחרות מיס עולם
קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי האח הגדול (ישראל)
קטגוריה:מתחרי רוקדים עם כוכבים (ישראל)
קטגוריה:תל אביב-יפו: אישים
קטגוריה:אישים ממוצא יהודי-מרוקאי
קטגוריה:אישים ממוצא יהודי-תוניסאי
קטגוריה:אישים ממוצא יהודי-יווני
קטגוריה:ישראליות שנולדו ב-1998
קטגוריה:ישראלים שנולדו ב-1998
מרי מאוזר

**מרי מטיליין מאוזר** (באנגלית: **Mary Matilyn Mouser**; נולדה ב-9 במאי 1996) היא שחקנית אמריקאית. היא ידועה בזכות תפקידה משנת 2018, בתור סמנת'ה "סאם" לרוסו בסדרה "קוברה קאי" המשודרת בנטפליקס; עוד לפני כן התפרסמה מתפקידה בתור לייסי פלמינג בסדרה "בגוף ההוכחה" (אנ') (2011–2013).

## חיים אישיים
מאוזר נולדה בפיין בלאף, ארקנסו. היא השנייה מתוך שלושה ילדים; אחיה הגדול אהרון פרקר ואחותה הקטנה לורה אשלי, גם הם שחקנים.

בשנת 2009, אובחן כי למאוזר סוכרת מסוג 1.

בפברואר 2025 לאחר שנים של תהיות הודיעו מאוזר ובן זוגה טאנר ביוקנן על אירוסיהם במהלך הכנס של השטיח האדום של הבכורה של הפרקים האחרונים בקוברה קאי. 

## קריירה
הקריירה של מאוזר החלה בגיל 5 כאשר הייתה כפילה של דמותה אביגייל ברסלין בסרט הקולנוע "סיינס". היא דובבה את דמותה של אלואיז בסדרת האנימציה "אלואיז" ושיחקה בסרט הטלוויזיה "A Stranger's Heart". מאוזר דיבבה בכמה סרטי אנימציה בין היתר בסרטים טרזן 2 ו"מלחמת הדביבונים".

היא הופיעה בתפקידי אורח בסדרות הטלוויזיה "CSI", "ללא עקבות", "מלך השכונה", "מונק", "סקראבס", "מחשבות פליליות", והיה לה תפקיד חוזר בסדרה "NCIS" כבתו של לירוי ג'תרו גיבס קלי (מארק הארמון). היא שיחקה בתפקיד ראשי בסדרה בסדרה "Life Is Wild" בתפקיד מיה ולר, במשך 13 פרקים. מאוזר שיחקה בתפקידי אורח בסדרות "שקר לי" ו"הלוחשת לרוחות".

מאוזר כיכבה בדרמה הרפואית "בגוף ההוכחה" כבתה של הדמות אותה מגלמת דיינה דלייני. מאוזר גילמה את התפקידים של סוואנה אוניל ואמה ריינולדס בסרט "חברים-אויבים" של ערוץ דיסני, שיצא לאקרנים בשנת 2012.

החל משנת 2018 היא מגלמת את דמותה של סמנתה לרוסו בסדרת הטלוויזיה "קוברה קאי".

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
קורטני הנגלר

**קורטני הנגלר** (באנגלית: **Courtney Henggeler** נולדה ב-11 בדצמבר 1978) היא שחקנית קולנוע וטלוויזיה אמריקאית.

## ביוגרפיה
הנגלר, ילידת פיליפסבורג ניו ג'רזי. היא למדה משחק בלוס אנג'לס.

## קריירה
הנגלר התחילה את קריירת המשחק שלה כששיחקה בתפקיד ראשי בסרט האימה, סרט מדרגה שנייה "The Creat Creatures" משנת 2003. שנתיים לאחר מכן הופיעה בתפקיד אורח בדרמה הרפואית "האוס". 

בשנת 2008 ושוב בשנת 2018, הנגלר שיחקה בתפקיד אורח בסיטקום הפופולרי "המפץ הגדול". היא גילמה את מיסי קופר, אחותו התאומה של הדמות הראשית בסדרה "שלדון קופר". לאורך השנים הנגלר שיחקה בתפקידי אורח שונים בכמה סדרות טלוויזיה  והיה לה תפקיד חוזר בסיטקום "ממי" של רשת CBS. 

בשנת 2018 החלה לשחק בתפקיד ראשי בסדרת הטלוויזיה "קוברה קאי". בסדרה מגלמת הנגלר את אמנדה לרוסו, אשתו של הקראטה קיד המקורי, דניאל לרוסו.

## חיים אישיים
הנגלר התחתנה עם רוס קוהן באוקטובר 2015. יש להם בן אוסקר נואה, יליד פברואר 2017. במרץ 2019 נולד ילדם השני.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:קומיקאיות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
פאול קליינשמידט

**פאול קליינשמידט** (בגרמנית: **Paul Kleinschmidt**; 1883 – 1949) היה צייר גרמני.

## ביוגרפיה
קליינשמידט נולד בבובליץ, פומרניה, האימפריה הגרמנית (בובוליצה המודרנית, פולין). כסטודנט לאמנות באקדמיה בברלין, קליינשמידט הושפע מאנטון פון ורנר, שהיה באותה העת המורה להיסטוריה של האמנות.

בתקופתו כסטודנט פגש קליינשמידט את לוביס קורינת שגם היה בעל השפעה על החינוך שלו. קליינשמידט המשיך את לימודיו בשנת 1904 אצל של פטר הלם, וכן אצל היינריך פון ציגל באקדמיה במינכן. במינכן הוא למד את הטכניקות של ליטוגרפיה וחריטה.

בסופו של דבר מצא את דרכו לברלין לעבוד כצייר ואמן גרפי. הוא הציג בתערוכות הזצסיון הברלינאי ב-1908 וב-1911.

בשנת 1915 החל קליינשמידט ללמד רישום תוך שהוא מקבל את תפקידו של שרטט טכני. בתקופה זו נוצרו רוב הליטוגרפיות והתחריטים המעולים שלו. כשהוא מציג יצירות אלה בתערוכת היחיד הראשונה שלו, שאורגנה על ידי חברת ההוצאה לאור Euphorion בשנת 1923, עבודתו של קליינשמידט תיראה אור בהמשך בשנת 1925 בהוצאת פריץ גורליט בברלין.

קליינשמידט הוצג לראשונה בפני אספן אמנות בניו יורק בשם אריך קון בשנת 1927. אדם שהפך לימים לפטרונו. קליינשמידט ביצע כמה נסיעות מברלין ברחבי דרום גרמניה בשנת 1932 והסתיים באולם.

זמן קצר לאחר מכן, הוא ומשפחתו מצאו את עצמם בעיצומו של הדיכוי הפוליטי עם עליית הנאצים לשלטון. הוא ברח להולנד בשנת 1936, ומשם לצרפת בשנת 1938. הוא נפל בשבי בפברואר 1940 אך שוחרר שוב לאחר כניעת צרפת.

קליינשמידט נאלץ להפסיק את הציור בשנת 1943 בהנחיית הנאצים בשנותיו האחרונות בבנשהיים. בשנת 1945 איבד כל רכושו בהפצצה אווירית.

קליינשמידט נפטר ב-2 באוגוסט 1949.

## הוקרה
מוקד עבודתו של קליינשמידט הוא דיוקן האישה. האמנות שלו ביקורתית מבחינה חברתית, אך תמיד שומרת על מרחק מכובד מהאנשים. בנוסף לדמויות, טבע דומם ונופים, הוא העדיף מוטיבים מחיי העיר ברלין, במיוחד עולם התיאטרון המגוון. כאן הוא הושפע ממעבר האמנות מאקספרסיוניזם לריאליזם, כביכול האובייקטיביות החדשה.

בשנים 1968 ו-1997 התקיימו תערוכות של עבודות קליינשמידט בטובינגן, 1978 ו-2003 באולם, 1983 בשטוטגרט, 2004 בווירצבורג ו-2009 ברגנסבורג, 2011 בסנדן.

## גלריה


File:Barmaid by Paul Kleinschmidt, 1932.jpg
File:Paul Kleinschmidt Betrunkene Gesellschaft 1927.jpg
File:Paul Kleinschmidt Doppelbildnis Faschingbild 1940.png
File:Paul Kleinschmidt Kusshand werfende Zirkustänzerinnen 1927.png


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1883
קטגוריה:גרמנים שנפטרו ב-1949
ג'סוואנט סינג

מייג'ור **ג'סוואנט סינג** (בהינדי: **जसवंत सिंह**; 3 בינואר 1938 – 27 בספטמבר 2020) היה קצין בצבא ההודי ושר הקבינט ההודי. היה אחד המייסדי מפלגת העם ההודית, ואחד מחברי הפרלמנט המכהנים ביותר בהודו, לאחר שהיה חבר בלוק סבהה או ברג'יה סבהה כמעט ברציפות בין 1980 ל-2014. היה המועמד לסגן הנשיא של מפלגת העם ההודית בבחירות לסגן הנשיא בהודו ב-2012. סינג היה המנהיג היחיד מראג'סטאן שהפך להיות שר חוץ, שר האוצר והגנה.

## ביוגרפיה
ג'סוואנט סינג נולד בינואר 1938 ב שב (היום בראג'סטאן) למשפחה ראג'פוטית. סינג למד  ולאחר מכן ב, ובגיל 19 גויס ל, יחידת שריון מובחרת של צבא הודו. הוא שירת בה 1965, כשפרש על מנת לעסוק בפוליטיקה.

סינג עבד במשך תקופה קצרה כמזכירו של , המהרג'ה של ג'ודהפור, ולאחר מכן הצטרף למפלגת סוואטנטרה. במהלך מצב החירום בהודו נוצרו קשרים בינו למנהיגי הבהרטיה ג'אנה סנג וב־1980 היה ממקימי מפלגת העם ההודית, כשהוא נבחר לרג'יה סבהה מטעמה. סינג נבחר לכהונה שנייה ברג'יה סבהה ב־1986, אך התפטר מהבית לאחר היבחרו ללוק סבהה בבחירות ב־1989. הוא שב ונבחר ללוק סבהה בבחירות ב־1991 וב־1996.

לאחר הבחירות ב־1996 הייתה מפלגת העם ההודית למפלגה הגדולה בלוק סבהה, ומנהיגה אטאל ביהארי ואג'פאיי הושבע לראש ממשלת הודו. סינג מונה לשר האוצר בממשלתו, אך הממשלה פוזרה לאחר 16 יום עקב כישלון המפלגה לגבש רוב שיתמוך בה בלוק סבהה.

סינג היה מנהיג האופוזיציה ברג'יה סבהה מ־2004 עד 2009. באוגוסט 2009 הוצא סינג ממפלגת העם ההודית לאחר ששיבח את מוחמד עלי ג'ינה בספר אוטוביוגרפי שחיבר. הוא שב למפלגה ב־2010 והיה מועמד הברית הדמוקרטית הלאומית למשרת סגן נשיא הודו ב־2012. לקראת הבחירות ללוק סבהה ב־2014 עזב סינג את המפלגה בשנית עקב סירובה לאפשר לו להתמודד מטעמה ללוק סבהה. סינג התמודד כפוליטיקאי עצמאי והפסיד למועמד המפלגה.

ב-7 באוגוסט 2014 נפל ג'סוואנט סינג בחדר האמבטיה של בבית מגוריו וסבל מפגיעת ראש קשה. ביוני 2020 הוא אושפז לטיפול בבית החולים למחקר והפניה של צבא. הוא נשאר במצב של תרדמת במשך שש שנים עד מותו בשנת 2020.

## קישורים חיצוניים

* 

## הערות שוליים

קטגוריה:שרי החוץ של הודו
קטגוריה:שרי ההגנה של הודו
קטגוריה:פוליטיקאים הודים
קטגוריה:חברי הלוק סבהה
קטגוריה:חברי הרג'יה סבהה
קטגוריה:ראג'סטאן
קטגוריה:שרי ממשלות אטאל ביהארי ואג'פאי
קטגוריה:הודים שנולדו ב-1938
קטגוריה:הודים שנפטרו ב-2020
אאוגנט בושפפה

[ממוזער|שמאל|250px|בושפפה ב[אירוויזיון 2018]]
**אאוגנט בושפפה** (; נולד ב-2 ביולי 1984) הוא זמר, מלחין ופזמונאי אלבני. נחשב לאחד האמנים הפופולריים ביותר באלבניה בסוגת הרוק המודרני.

בושפפה החל לעסוק במוזיקה בשנת 2006 והתחיל, יחד עם להקתו, להוות מופעי חימום לאמנים חשובים באלבניה. ב-2017 זכה בושפפה ב"פסטיבל אי קנגס" (פסטיבל השירים) ה-56, שמהווה את הקדם האלבני לתחרות האירוויזיון באופן מסורתי. בושפפה ייצג את אלבניה באירוויזיון 2018 עם שירו "Mall", והגיע למקום ה-11 עם 184 נקודות, אחד מהמקומות הגבוהים ביותר שאליהם הגיעה המדינה אי פעם בתחרות.

## ביוגרפיה
### חייו הפרטיים
אאוגנט בושפפה נולד ב-2 ביולי 1984 למשפחה אלבנית של נוצרים-קתולים בעיר רשן, אז חלק מהרפובליקה העממית של אלבניה, והיום אלבניה. בושפפה החל לשיר בגיל שש וללמוד גיטרה בכיתה ה' בבית הספר היסודי. לאחר שסיים את בית הספר התיכון, הוא עבר להתגורר בבולוניה, איטליה, על מנת ללמוד רפואה, הוא סיים את שנתו האקדמית הראשונה שם וחזר לאלבניה.

### קריירה
הקריירה המקצועית של בושפפה החלה בשנת 2006 ומאז הוא פעיל בסצנת המוזיקה האלבנית. פריצתו לתודעה הציבורית באלבניה החלה עם שחרור השיר "Maska e Madhështisë" בשנת 2007 במסגרת פסטיבל שירים מקומי. באותה התחרות הוא גם הצטרף ללהקת רוק בשם "Sunrise" שהופיעה עם שירם "Engjëll". לאחר אותה התחרות, בושפפה התמקד בנגינה בפסטיבלים גדולים ונחשבים ובעבודה על מוזיקה חדשה. בושפפה התעסק במוזיקה לצד לימודיו וסיים תואר ברפואת שיניים באלבניה.

בושפפה הופיע כמופע חימום בהופעתו של דאף מק'אגן בטירנה בחודש יוני 2011. לאחר מכן, הופיע כמופע חימום של אמנים חשובים כמו רון באמבלפוט ת'אל, הגיטריסט בלהקת Guns N' Roses.

באמצע 2017 הצטרף כיועץ לתוכנית "The Voice" בגרסתה האלבנית. באותה השנה הוא התמודד בפסטיבל אי קנגס האלבני וזכה במקום הראשון ובזכות לייצג את אלבניה בתחרות האירוויזיון עם שירו "Mall". באירוויזיון, הופיע בחצי הגמר הראשון שנערך ב-8 במאי 2018. חצי הגמר הראשון נחשב לקשה וחזק יותר, ובכל זאת בניגוד לכל התחזיות עלה בושפפה לגמר מהמקום השמיני עם 162 נקודות. בחצי הגמר זכה בושפפה לפופולריות בקרב השופטים ובהצבעתם הוא סיים במקום השלישי. בגמר שנערך ב-12 במאי הופיע בושפפה 12 בסדר ההופעות, אחרי גרמניה ולפני צרפת, וסיים במקום האחד עשר עם 184 נקודות.

בשנת 2020 הוציא לאור בושפפה את השיר "Stay With Me Tonight" שזכה להצלחה אדירה באלבניה ואף הגיע למקום הראשון במצעד המקומי.

## קישורים חיצוניים

## הערות שוליים

קטגוריה:זמרים אלבנים
קטגוריה:משתתפי אירוויזיון 2018
קטגוריה:זוכי פסטיבלי אי קנגס
קטגוריה:נציגי אלבניה באירוויזיון
קטגוריה:אלבנים שנולדו ב-1984
Toy-Box

**Toy-Box** היא להקה דנית שפעלה בתחום מוזיקת פופ. הלהקה כללה זוג מוזיקאים, אנילה מירזה שנולד בדנמרק להורים מפקיסטן ואמיר אל-פלאחי שנולד להורים ממרוקו.

הלהקה זכתה להצלחה כבר באלבום הראשון שלה Fantastic שיצאה בשנת 1999. השיר הראשון של האלבום Tarzan & Jane יצאה כבר בשנת 1998 כסינגל והגיע למקום השני במצעד הפזמונים בהולנד ודנמרק ובמקום השלישי בנורווגיה. האלבום עצמו הגיע למקום הראשון בהולנד ושלישי בדנמרק. בהמשך שירים נוספים של האלבום כמו Best Friend ו-The Sailor Song יצאו כסינגל, אך זכו להצלחה פחותה. אלבום נוסף של הלהקה Toy Ride יצאה בשנת 2001 אך הגיע למצעד הפזמונים בדנמרק רק למקום 22.

בעקבות כך הלהקה פורקה וחברי הלהקה פנו לקריירה עצמאית. בשנת 2017 הם התאחדו מחדש ועשו סבב הופעות לצד להקות אחרות לרבות אקווה עם שירים משנות ה-90 של המאה ה-20.

## דיסקוגרפיה

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות דניות
קטגוריה:להקות פופ
קטגוריה:להקות שהוקמו בשנת 1999
קטגוריה:להקות שהתפרקו בשנת 2001
ג'רי האוסמן

**ג'רי האוסמן** (באנגלית: **Jerry Allen Hausman**; נולד ב-5 במאי 1945) הוא כלכלן אמריקאי, מכהן כפרופסור במכון הטכנולוגי של מסצ'וסטס. הוא ידוע כמפתח מבחן האוסמן וקיבל מספר פרסים מדעיים.

## ביוגרפיה
ג'רי האוסמן נולד בעיירה בוירג'יניה המערבית. בשנת 1968 הוא סיים בהצטיינות אוניברסיטת בראון ובהמשך עבר לאוניברסיטת אוקספורד בה סיים את הדוקטורט בשנת 1973. מאז הוא עובד במכון הטכנולוגי של מסצ'וסטס. במהלך עבודתו במכון הוא היה מנחה של עבודות דוקטורט רבות.

במהלך שנות ה-70 של המאה ה-20 היה מהמובילים לפיתוח מבחן האוסמן שבודק את המובהקות של אומדן מול אומדן אלטרנטיבי. בהמשך הוא עבר בתחום התקשורת בו הוא עסק בתחום המונופולים, מיסוי ורגולציה. בין היתר הוא מונה למנהל מרכז לחקר כלכלת התקשורת במכון בו הוא עובד.

בשנת 1985 הוענקה לו מדליית ג'ון בייטס קלארק.

העבודות האחרונות של האוסמן מתרכזות בתחום השפעת טכנולוגיות חדשות על מדד המחירים לצרכן ורגולציה בתחום התקשורת ואנרגיה.

## קישורים חיצוניים

קטגוריה:בוגרי אוניברסיטת אוקספורד
קטגוריה:סגל המכון הטכנולוגי של מסצ'וסטס
קטגוריה:כלכלנים אמריקאים
קטגוריה:זוכי מדליית ג'ון בייטס קלארק
קטגוריה:אמריקאים שנולדו ב-1946